Ruĝbeka mutuo

La Ruĝbeka mutuo aŭ Ruĝbeka kraco, Crax blumenbachii, estas kraceda birdo endemia de la atlantika arbaro. Tiu familio estas parenca de la nestamasuloj el Aŭstralazio.

Tiu specio estas averaĝe 84 cm longa kaj prezentas seksan duformismon. Viraj estas nigraj kaj havas blankan ventron kaj nigran hartufon, nome longan kreston. Ilia bekobazo estas ruĝa. Ĉe inoj la hartufo estas blankeca. Iliaj kruroj estas ruĝecaj kaj la flugiloj kaj la ventro estas brunecaj. La beko estas griza kaj sia bazo nigra. Do, la ĉefa trajto karaktera de la specio, kiu nomigas ĝin laŭ la komuna nomo, mankas ĉe inoj. Eĉ ĉe la iriskoloroj ambaŭ seksoj diferenciĝas: brunaj ĉe maskloj kaj oranĝecaj ĉe inoj.Rodríguez Mahecha, J.V., Hughes, N., Nieto, O. & Franco, A.M. (2005). Paujiles, Pavones, Pavas & Guacharacas, p. 52. Bogotá: Conservación Internacional.

La Ruĝbeka mutuo manĝas fruktojn, semojn, foliojn kaj malgrandajn senvertebrulojn, surgrunde aŭ surarbe. Tiu specio vivas sole aŭ en grupoj de ĝis kvar uloj. Ili nestumas ĉe la meza parto de la kanopeo kaj la kovoperiodo estas de 28 tagoj.

Pro la senĉesa detruo de ties biomo la Ruĝbeka mutuo malplivastiĝas en sia teritorio kaj nune ĝi estas trovebla nur en limigitaj regionoj de tri brazilaj subŝtatoj: suda Bahio, norda Rio-de-Ĵanejro kaj orienta Minas-Ĝerajso. Oni ne konas subspeciojn.Clements, J. F. 2007. The Clements Checklist of Birds of the World, 6th Edition. Cornell University Press. Elŝutebla el Cornell Lab of Ornithology

 Referencoj 

 Literaturo 
 BRUNO, Sávio freire. 100 animais ameaçados de extinção. São Paulo: Ediouro, 2008
 BirdLife Species Factsheet 

 Eksteraj ligiloj 
 Plano de Ação para a Conservação do Mutum-do-sudeste Crax blumenbachii (en portugala)
 Notes on Brazilian Cracidae de Helmut Sick (en angla)
 Arthur Grosset - Red-billed curassow (en angla) (kun fotoj)
 WAZA-factsheet - Red-billed currassow  (en angla)
 Cracid Ecology and Conservation in the New Millenium (en angla)

Kategorio:Kracedoj
Kategorio:Kokoformaj
Kategorio:Birdoj de Ameriko
Kategorio:Atlantika Arbaro
Kategorio:Birdoj de Brazilo